Sir Robert William Robson (rodz. 18 lutygo 1933 we Sacriton, um. 31 lipiynia 2009 we County Durham) to bōł ynglicki fusbalok a tryner. Jako fusbalok groł na pozycyji strzodkowego napadziora. Rozegroł 583 szpile we Premier League, lo Fulham F.C. a West Bromwich Albion F.C., we kerych trefiōł 133 tory. We reprezentacyji Ynglandu we fusbalu groł 20 szpili a trefiōł 4 tory. Kariera jako tryner napoczōn we Fulham F.C., niyskorzi trynowoł tyż Ipswich Town F.C., niderlandzki PSV Eindhoven, portugalske Sporting CP a FC Porto, a tyż FC Barcelona a Newcastle United F.C.. Bōł trynerem reprezentacyji Ynglandu we fusbalu we lotach 1982-1990. Dwa razy wloz ze ynglickim manszaftym do finołōw Mistrzostw świata we fusbalu, we 1986 a 1990 roku. Ôba razy Ynglyndry przegrywali szpile ze manszaftōma kere potym zdobywoły majstra - we 1986 ze Argyntynōm a we 1990 s Miymcōma.